CELEX: 62007TN0049
Language: fi
Date: 2007-02-20 00:00:00
Title: Asia T-49/07: Kanne 20.2.2007 — Fahas v. neuvosto

28.4.2007   
            
            
               FI
            
            
               Euroopan unionin virallinen lehti
            
            
               C 95/43
            
         Kanne 20.2.2007 — Fahas v. neuvosto
   (Asia T-49/07)
   (2007/C 95/90)
   Oikeudenkäyntikieli: saksa
   Asianosaiset
   
      Kantaja: Sofiane Fahas (Milkendorf, Saksa) (edustaja: asianajaja F. Zillmer)
   
      Vastaaja: Euroopan unionin neuvosto
   Vaatimukset
   
               —
            
            
               asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/460/EY kumoamisesta 28.10.2002 tehty päätös 2002/848/EY, jolla neuvosto laati ajantasaistetun luettelon henkilöistä, ryhmistä ja yhteisöistä, joihin kyseistä asetusta sovelletaan, ja kaikki Euroopan unionin neuvoston tämän jälkeen tekemät päätökset, mukaan lukien tällä hetkellä voimassa oleva 21.12.2006 tehty päätös 2006/1008/EY, on kumottava kantajaa koskevilta osin
            
         
               —
            
            
               on todettava, että mitään edellä mainittuja päätöksiä, mukaan lukien 21.12.2006 tehty päätös 2006/1008/EY, ei voida soveltaa kantajan osalta
            
         
               —
            
            
               Euroopan unionin neuvosto on velvoitettava maksamaan kantajalle hänen kärsimästään vahingosta ensimmäisen oikeusasteen tuomioistuimen vahvistama korvaus, joka on kuitenkin suuruudeltaan vähintään 2 000 euroa
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa kanteessaan päätöksen 2006/1008/EY (1) ja kaikki sitä edeltäneet päätökset päätöksestä 2002/848/EY (2) alkaen siltä osin kuin hänet mainitaan nimenomaisesti näissä riidanalaisissa säädöksissä.
   Kantaja väittää kanteensa tueksi erityisesti, että hänen puolustautumisoikeuksiaan ja oikeuttaan tehokkaaseen oikeussuojaan on loukattu. Päätös 2006/1008/EY ei myöskään ole perusteltu, ja sillä rikotaan täten EY 253 artiklaa.
   
      (1)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta 21.12.2006 tehty neuvoston päätös 2006/1008/EY (EUVL L 379, s. 123).
   
      (2)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta ja päätöksen 2002/460/EY kumoamisesta 28.10.2002 tehty neuvoston päätös 2002/848/EY (EYVL L 295, s. 12).